b'\n_START_ARTICLE_\nClaremont (Kalifornia)\n_START_SECTION_\nMaantiede\n_START_PARAGRAPH_\nClaremontin pinta-ala on 34,8 neli\xc3\xb6kilometri\xc3\xa4, josta 34,0 neli\xc3\xb6kilometri\xc3\xa4 on maa-alaa ja 0,7 neli\xc3\xb6kilometri\xc3\xa4 (2,08\xc2\xa0%) vesi-alaa. Kaupunki sijaitsee Los Angelesin piirikunnan it\xc3\xa4isell\xc3\xa4 laidalla, ja sit\xc3\xa4 rajaavat Uplandin, Pomonan, La Vernen ja Montclairin kaupungit sek\xc3\xa4 San Bernardinon piirikunta.\n_START_SECTION_\nLiikenne\n_START_PARAGRAPH_\nL\xc3\xa4hijunaliikennett\xc3\xa4 Claremontiin harjoittaa Metrolink. Claremontin rautatieasema sijaitsee San Bernardinon radalla ja se on rakennettu vuonna 1927 espanjalaiseen siirtomaatyyliin. Asemalta on p\xc3\xa4ivitt\xc3\xa4iset junayhteydet Los Angelesin ja San Bernardinon kaupunkeihin.\n_START_SECTION_\nV\xc3\xa4est\xc3\xb6\n_START_PARAGRAPH_\nVuoden 2000 v\xc3\xa4est\xc3\xb6nlaskennassa kaupungin asukasluku oli 33\xc2\xa0988 ja asukastiheys 999 as./km\xc2\xb2. Kaupungin asukkaista 73,48 prosenttia oli valkoihoisia, 11,51 prosenttia aasialaisia ja 4,98 prosenttia afroamerikkalaisia.'